Прымаюцца заяўкі на ўдзел у конкурсе праектаў па стварэнні эскіза "Прыпынак Адамовіча" ў пасёлку Глуша.

Паважаныя дызайнеры, мастакі, архітэктары і творчыя групы!

Ініцыятыўная група па стварэнні турыстычнай кропкі "Прыпынак Адмовіча", пачынае прыём заявак на ўдзел у конкурсе творчых праектаў.

Мэта конкурса:

Конкурс праводзіцца з мэтай ушанаваць памяць пісьменніка Алеся Адамовіча на яго малой радзіме - у пасёлку Глуша. Каб прыцягнуць увагу да Глушы, як да месца, дзе можа з'явіцца паўнавартасны турыстычны комплекс, прысвечаны Адамовічу, наша ініцыятыўная група вырашыла пачаць з своеасаблівай "дарожнай рэкламы". Гэта будзе звычайны прыпыначны пункт на трасе, што мяжуе з Глушай, з незвычайным дызайнам ці аздабленнем (але абавязкова ці з візуальным "цытаваннем" твораў Алеся Адамовіча, ці непасрэдна звязаным з яго асобай-выявай).

Конкурс праводзіцца ў дзвюх намінацыях: "Лепшы візуальны праект без перабудовы прыпыначнага пункта" і "Лепшы візуальны праект з перабудовай прыпыначнага пункта".

Задачы:

Распрацаваць эскізны праект прыпыначнага пункта "Прыпынак Адамовіча" (далей - п.п.), з абавязковай архітэктурнай прывязкай да прапанаванага месца размяшчэння, што ўключае:

- распрацоўка канструкцыі прыпыначнага пункта (у выпадку, калі мяркуецца будаўніцтва п.п., ці яго значная перабудова), з пералікам будаўнічых матэрыялаў, з якіх будзе стварацца п.п., і якімі будзе аздабляцца (фарбы, дэкаратыўныя элементы, і таму падобнае);

- вызначэнне памеру п.п. (у выпадку, калі мяркуецца будаўніцтва ці значная мадэрнізацыя);

- стварэнне эскіза;

- вызначэнне прыкладнага каштарысу на будаўніцтва ці аздабленне п.п.

Месца размяшчэння "Прыпынка Адамовіча", - пасёлак Глуша, прыпыначны пункт насупраць дома культуры/насупраць (будучага) музея Алеся Адамовіча.

Для ўдзелу ў конкурсе неабходна даслаць заяўку (ідэю, праект) на адрас adamovich.konkurs@gmail.com, да 23 траўня 2018 года.

Праект прыпынка павінен быць аформлены дэманстрацыйнымі матэрыяламі: візуальны эскіз і тэкставае апісанне.

Лепшы варыянт "Прыпынка Адамовіча" будзе рэалізаваны.

Разгляд заявак і вызначэнне пераможцаў - да 31 траўня.

Кантактны тэлефон: +375291238873

Конкурс праводзіцца ў адзін тур, пераможцу абірае журы, якое будзе складацца з гісторыкаў, літаратараў, мастакоў, урбаністаў.